《缘识》
宋代·宋太宗

玄珠玄珠存今古，总在眼前无一睹。
圆似明珠照十方，或来或一寒无雨。
本是真，玄中圣，
天仙地仙收不尽。虚无出向方寸间，
方寸之间还远近。此玄珠，
何分别，超凡得道须自證。
四时运转如等闲，任从颠倒非常性。
玄珠玄珠实非实，虚非空，
五色相依橘似红。境象軿罗安掌内，
不在方外隐形中。扣玄关，
深奇异，具足凡情兼四智。
人或达识此玄珠，一念失则心如醉。
可速求，可寻讨，
明取闲忙身内了。经年作相熟知之，
三载渐即离怀抱。买亦无。
显奇秘，混在世间无滋味。
龙宫海藏不拘收，离男坎女离匹配。
神仙道，阴阳是，
几人顺从几人背。凡情不识智者会，
坐卧行持穷三昧。